|  |  |
| --- | --- |
| Προβολή εικόνας πλήρους μεγέθουςΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΚΛΙΜΑΤΙΚΗΣ ΚΡΙΣΗΣ ΚΑΙ ΠΟΛΙΤΙΚΗΣ ΠΡΟΣΤΑΣΙΑΣ ΥΠΟΥΡΓΟΣΤαχ. Διεύθυνση: Λεωφ. Κηφισίας 37-39, 151 23, ΜαρούσιΠληροφορίες: Κελέρη Εύη Τηλέφωνο: 213-1510985Email: ekeleri@civilprotection.grΑριθ. Πρωτ.: ΥΠ 35 | Μαρούσι, 25 Φεβρουαρίου 2022ΠΡΟΣ:Βουλή των Ελλήνων/Διεύθυνση Κοινοβουλευτικού Ελέγχου/ Τμήμα Ερωτήσεων και Α.Κ.Ε. |

|  |  |
| --- | --- |
| ΘΕΜΑ: | «Απάντηση σε μέσο κοινοβουλευτικού ελέγχου». |
| ΣΧΕΤ: | Η υπ’ αριθ. 2581/ 21.01.2022 Ερώτηση. |

Σε απάντηση του ανωτέρω μέσου κοινοβουλευτικού ελέγχου και πλέον των διαλαμβανόμενων στο υπ’ αριθ. 14685 από 08-12-2021 Έγγραφό μας, επί της με αριθμό 1075/ 10.11.2021 Ερώτησης του ιδίου Βουλευτή, σας γνωρίζουμε ότι, δυνάμει της υπ’ αριθ. 11333/ 31- 12-2021 (ΑΔΑ: 9ΩΓΦ46ΝΠΙΘ-ΛΦ7) Απόφασης του Γενικού Γραμματέα Πολιτικής Προστασίας, αποφασίστηκε η κήρυξη σε κατάσταση Έκτακτης Ανάγκης Πολιτικής Προστασίας

* της Δημοτικής Ενότητας Πλατάνου,
* των Δημοτικών Κοινοτήτων Κοκκινοχωρίου, Αναβρυτής, Λιμνίτσης, Τερψιθέας, Γρηγορίου, Καλλονής, Κυδωνέας, Λεύκας και Μανδρινής της Δημοτικής Ενότητας Αποδοτίας,
* των Δημοτικών Κοινοτήτων Βελβίνας, Ξηροπηγάδου, Λυγιά, Δάφνης, Σκάλας, Βομβοκούς, Αφροξυλιάς, Πιτσιναίικων, Βλαχομάνδρας, Μαμουλάδας, Νεοκάστρου και Παλαιοχωρακίου της Δημοτικής Ενότητας Ναυπάκτου,
* των Δημοτικών Κοινοτήτων Περιθωρίου, Άνω Βασιλικής, Γαβρολίμνης και Καλαβρούζης της Δημοτικής Ενότητας Χάλκειας του Δήμου Ναυπακτίας, της Περιφερειακής Ενότητας Αιτωλοακαρνανίας της Περιφέρειας Δυτικής Ελλάδας, για την αντιμετώπιση των εκτάκτων αναγκών και τη διαχείριση των συνεπειών που προέκυψαν από έντονα καιρικά φαινόμενα (ισχυρές βροχοπτώσεις, πλημμύρες) που εκδηλώθηκαν στις 11-12-2021 στις παραπάνω περιοχές. Η εν λόγω κήρυξη ισχύει από την ημερομηνία εκδήλωσης των φαινομένων και για έξι (6) μήνες, ήτοι έως και 13 Ιουνίου 2022.

Προσέτι, δυνάμει της ανωτέρω Απόφασης του Γενικού Γραμματέα Πολιτικής Προστασίας, αποφασίστηκε η παράταση της κήρυξης σε κατάσταση Έκτακτης Ανάγκης Πολιτικής Προστασίας της υπ. αριθ. 5743/ 13.07.2021 (ΑΔΑ: 9Σ7Ω46ΜΤΛΒ-ΞΛ8) Απόφασης του Γενικού Γραμματέα

Πολιτικής Προστασίας για τη Δημοτική Ενότητα Αντιρρίου, και τη Δημοτική Κοινότητα Ναυπάκτου, της Δημοτικής Ενότητας Ναυπάκτου του Δήμου Ναυπακτίας της Περιφερειακής Ενότητας Αιτωλοακαρνανίας της Περιφέρειας Δυτικής Ελλάδος, για την αντιμετώπιση των εκτάκτων αναγκών και τη διαχείριση των συνεπειών από έντονα καιρικά φαινόμενα (ισχυρές βροχοπτώσεις, πλημμύρες κ.λπ.) που προέκυψαν στις 14-07-2019 και εκ νέου στις 11-12-2021 στις παραπάνω περιοχές. Η εν λόγω παράταση ισχύει έως και 13 Ιουνίου 2022.

Περαιτέρω, τίθεται υπόψη σας ότι η Γενική Γραμματεία Πολιτικής Προστασίας απέστειλε αίτημα της Ά Ε.Λ.Μ.Ε. Αιτωλοακαρνανίας προς το -εποπτεύον τις Παραχωρησιούχες Εταιρίες- Υπουργείο Υποδομών και Μεταφορών και αφορούσε στην απαλλαγή των εκπαιδευτικών της Περιφερειακής Ενότητας Αιτωλοακαρνανίας από την υποχρέωση πληρωμής διοδίων στην Ιόνια Οδό, ένεκα καθίζησης οδοστρώματος της γέφυρας στην Παλαιά Εθνική Οδό Αντιρρίου - Μεσολογγίου.

Όσον αφορά στα ζητήματα που δεν άπτονται των αρμοδιοτήτων μας, και προκειμένου να δοθεί μια συνολική και ολοκληρωμένη απάντηση επί των τεθέντων ερωτημάτων, αρμόδια να σας ενημερώσουν είναι τα συνερωτώμενα Υπουργεία.

-Ο-

ΥΠΟΥΡΓΟΣ ΚΛΙΜΑΤΙΚΗΣ ΚΡΙΣΗΣ ΚΑΙ ΠΟΛΙΤΙΚΗΣ ΠΡΟΣΤΑΣΙΑΣ

Χρήστος Στυλιανίδης